Хәйбуллин Ишморат Нәзир улы

Хәйбуллин Ишморат Нәзир улы, шулай уҡ Ишморат хәҙрәт булараҡ билдәле (4 декабрь 1977 йыл) — дин әһеле, психолог, ғәрәп теле белгесе, тәржемәсе. Рәсәй мосолмандары араһында ғәрәп теле буйынса хеҙмәттәре, ислам нигеҙҙәре буйынса аудиолекциялары менән билдәле.

 Биографияһы 
Ишморат Нәзир улы Хәйбуллин 1977 йылдың 4 декабрендә Башҡорт АССР-ы (хәҙерге Башҡортостан Республикаһы) Учалы районының Мәҫкәү ауылында тыуған. 

1985 йылдан Учалы районының Урал, 1988 йылдан — Озерный урта мәктәптәрендә, 1993—1995 йылдарҙа Рәми Ғарипов исемендәге 1-се Башҡорт республика гимназия-интернатында уҡый.

1995—2004 йылдарҙа Мысырҙың Ҡаһирә ҡалаһында «Әл-Әзһәр» Халыҡ-ара ислам университетында уҡый, педагогия факультетының ғәрәп теле бүлеген тамамлай. Шулай уҡ Мифтахетдин Аҡмулла исемендәге Башҡорт дәүләт педагогия университетының психология факультеты магистратураһын тамамлаған.

2004—2005 йылдарҙа Күгәрсен районы Тәүәкән ауылы мәсетендә имам-хатиб булып эшләй.

2005—2009 йылдарҙа Өфө ҡалаһының «Фәләк» төбәк йәмәғәт ойошмаһының имам-хатибы.

2013—2019 йылдарҙа — «Ваҡыт!» гәзите мөхәррире.

2019 йылдан китаптар тәржемә итеү, мөхәрриләү, интернет селтәре аша онлайн дәрестәр биреү менән шөғөлләнәАссоциация психологической помощи мусульманам // Хайбуллин Ишмурат Назирович .

 Китаптары 
 Ғәрәп теле грамматикаһы. Ҡыҫҡаса аңлатма 
 Ғәрәп теленең стилистикаһы 
 Ғәрәпсә нисек һөйләшергә 
 Тажвид. Ҡыҫҡаса аңлатма 
 Йәджүж һәм Мәджүж. Ер йөҙөнән килеүселәр, 2014, 121 бит. 
 Иман дәрестәре (яңы башлаусыларға Ислам тураһында рус, башҡорт, татар телендә китап)
 Йома вәғәздәре (башҡорт һәм татар телендә китап)

Тәржемәләре

 Иҫкәрмәләр 

 Һылтанмалар 
 Хайбуллин Ишмурат Назирович. // АССОЦИАЦИЯ ПСИХОЛОГИЧЕСКОЙ ПОМОЩИ МУСУЛЬМАНАМ. 
 Ишморат Хәйбуллиндың Ютуб каналы
 Телегарамда Ишморат Хәйбуллиндың ғәрәп теле каналы
 "Ғәрәп теленең грамматикаһы" китабы

Категория:Алфавит буйынса шәхестәр
Категория:Әл-Әзһәр университетын тамамлаусылар
Категория:4 декабрҙә тыуғандар
Категория:Мосолмандар
Категория:1977 йылда тыуғандар
Категория:Учалы районында тыуғандар
Категория:Башҡорт дәүләт педагогия университетын тамамлаусылар
Категория:Башҡорт дин әһелдәре
Категория:Ислам динен таратыусылар
Категория:Алфавит буйынса дин эшмәкәрҙәре
Категория:Дини шәхестәр
Категория:Ғәрәп теленән тәржемә итеүселәр